সাবেক রাষ্ট্রপতি ও বিএনপির প্রতিষ্ঠাতা শহীদ জিয়াউর রহমানের ৩০তম মৃত্যু বার্ষিকী উপলে চাঁপাইনবাবগঞ্জে বিএনপি ও তার অঙ্গ সংগঠন নানান কর্মসুচী পালন করেছে।  বিভিন্ন এলাকায় দোয়া মাহফিলের আয়োজন করা হয়। দুপুরে চাঁপাইনবাবগঞ্জ পৌরসভার   মসজিদপাড়ায় আয়োজিত কাঙ্গালীভোজে স্থানীয়দের মাঝে খাবার বিতরণ করা হয। বিকেলে চাঁপাইনবাবগঞ্জ পৌর এলাকার জোড়বাগানে আয়োজিত আলোচনা সভায় প্রধান অতিথির বক্তব্য রাখেন, বিএনপির কেন্দ্রীয় কমিটির রাজশাহী বিভাগীয় সাংগঠনিক সম্পাদক হারুনুর রশিদ। এতে অন্যান্যের মধ্যে বক্তব্য রাখেন, পৌর মেয়র মাওলানা আব্দুল মতিন, পৌর বিএনপির সাধারণ সম্পাদক এ্যাড ময়েজউদ্দিন, পৌর বিএনপির যুগ্ম সম্পাদক নজরুল ইসলাম প্রমুখ। অন্যদিকে জেলার শিবগঞ্জ উপজেলা বিএনপি কার্যালয়ে মিলাদ মাহফিল ও আলোচনা সভা অনুষ্ঠিত হয়। এতে প্রধান অতিথি ছিলেন চাঁপাইনবাবগঞ্জ জেলা বিএনপির সভাপতি ও সাবেক সংসদ সদস্য শাজাহান মিয়া। এছাড়া নাচোল, গোমস্তাপুর ও ভোলাহাট উপজেলার বিভিন্ন স্থানে অনুরূপ কর্মসুচীর পালনের খবর পাওয়া গেছে।